title: Sklep Sveta 2005/680/SZVP z dne 12. avgusta 2005 o sklenitvi sporazuma med Evropsko unijo in Demokratično republiko Kongo o statusu in dejavnostih Policijske misije Evropske unije v Demokratični republiki Kongo, (EUPOL Kinshasa)

text:
               1.10.2005

               SL

               Uradni list Evropske unije

               L 256/57

         SKLEP SVETA 2005/680/SZVP
   z dne 12. avgusta 2005
   o sklenitvi sporazuma med Evropsko unijo in Demokratično republiko Kongo o statusu in dejavnostih Policijske misije Evropske unije v Demokratični republiki Kongo, (EUPOL Kinshasa)
   SVET EVROPSKE UNIJE JE –
   ob upoštevanju Pogodbe o ustanovitvi Evropske unije in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Svet je 9. decembra 2004 sprejel Skupni ukrep 2004/847/SZVP o Policijski misiji Evropske unije v Demokratični republiki Kongo, EUPOL Kinshasa (1).

               (2)

               V členu 13 Skupnega ukrepa je določeno, da se status osebja misije EUPOL Kinshasa v Demokratični republiki Kongo, vključno s privilegiji, imunitetami in dodatnimi jamstvi, potrebnimi za dokončanje in tekoče izvajanje misije EUPOL Kinshasa, določi v skladu s postopkom iz člena 24 Pogodbe.

               (3)

               Generalni sekretar/visoki predstavnik za skupno zunanjo in varnostno politiko, ki pomaga predsedstvu, je v skladu s pooblastilom Sveta z dne 24. januarja 2005 o začetku pogajanj v imenu predsedstva, s pogajanji dosegel sporazum z vlado Demokratične republike Kongo o statusu in dejavnostih EUPOL Kinshasa.

               (4)

               Ne glede na člen 11(4) Sporazuma je pri naročilih blaga in storitev treba upoštevati načela preglednosti, sorazmernosti, enakega obravnavanja in nediskriminacije.

               (5)

               Ta sporazum je treba odobriti –

         SKLENIL:
   Člen 1
   Sporazum med Evropsko unijo in Demokratično republiko Kongo o statusu in dejavnostih Policijske misije Evropske unije v Demokratični republiki Kongo (EUPOL Kinshasa), se odobri v imenu Evropske unije.
   Besedilo sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki zavezuje Unijo.
   Člen 3
   Ta sklep se objavi v Uradnem listu Evropske unije
       (2).
   Člen 4
   Ta sklep začne veljati z dnem sprejetja.

      V Bruslju, 12. avgusta 2005

            Za Svet

            Predsednik

         J. STRAW

      (1)  UL L 367, 14.12.2004, str. 30.

      (2)  Za objavo datuma začetka veljavnosti tega sporazuma v Uradnem listu Evropske unije poskrbi Generalni sekretariat Sveta.
   PREVOD
   SPORAZUM
   med Evropsko unijo in Demokratično republiko Kongo o statusu in dejavnostih Policijske misije Evropske unije v Demokratični republiki Kongo (EUPOL „Kinshasa“)
   VLADA DEMOKRATIČNE REPUBLIKE KONGO, v nadaljevanju „pogodbenica gostiteljica“,
   na eni strani in
   EVROPSKA UNIJA, v nadaljevanju „EU“,
   na drugi strani,
   v nadaljevanju skupaj „pogodbenici“,
   STA SE OB UPOŠTEVANJU:

               (a)

               pisma z dne 20. oktobra 2003, ki ga je minister za zunanje zadeve in mednarodno sodelovanje pogodbenice gostiteljice poslal generalnemu sekretarju/visokemu predstavniku za skupno zunanjo in varnostno politiko (GS/VP), v katerem Evropsko unijo prosi za pomoč pri vzpostavitvi Združene policijske enote (ZPE), ki naj bi pomagala zagotoviti zaščito državnih ustanov in okrepila aparat za notranjo varnost pogodbenice gostiteljice,

               (b)

               pisma z dne 16. februarja 2004, ki ga je predsednik Demokratične republike Kongo poslal GS/VP, v katerem EU prosi, naj razporedi policijsko misijo v Kinšasi in pod določenimi pogoji spremlja, izvaja mentorstvo in svetuje ZPE, ter odgovora GS/VP z dne 4. aprila 2004, v katerem sprejema zaprosilo pod omenjenimi pogoji,

               (c)

               Skupnega ukrepa 2004/847/SZVP z dne 9. decembra 2004 o policijski misiji EU v Kinšasi (DRK) v zvezi z Združeno policijsko enoto (1),

               (d)

               trajanja EUPOL Kinshase, ki naj bi predvidoma potekala do konca leta 2005,

               (e)

               dejstva, da namen privilegijev in imunitet, kot jih predvideva ta sporazum, ni koristiti posameznikom, temveč zagotoviti učinkovito izvajanje misije EU,

               (f)

               želje, da bi se s tem sporazumom določil status policijske misije Evropske unije v Demokratični republiki Kongo in v zvezi s tem privilegiji in imunitete –

         DOGOVORILI O NASLEDNJEM:
   Člen 1
   Področje uporabe in opredelitve pojmov
   1.   Določbe tega sporazuma in vse obveznosti pogodbenice gostiteljice ali kakršni koli privilegij, imuniteta, olajšava ali posebna ugodnost, dodeljena EUPOL Kinshasi ali osebju EUPOL Kinshase, se uporablja le na ozemlju pogodbenice gostiteljice.
   2.   Za namene tega sporazuma se uporabljajo naslednje opredelitve pojmov:

               (a)

               „EUPOL Kinshasa“ pomeni policijsko misijo EU v pogodbenici gostiteljici, ustanovljeno s Skupnim ukrepom 2004/847/SZVP, skupaj z njenimi sestavnimi deli, silami, enotami, sedežem in osebjem, razporejenim na ozemlju pogodbenice gostiteljice in dodeljenim EUPOL Kinshasi.

               (b)

               „Vodja misije/policijski komisar“ pomeni vodjo misije/policijskega komisarja EUPOL Kinshase, ki ga imenuje Svet Evropske unije.

               (c)

               „Osebje EUPOL Kinshase“ pomeni vodjo misije/policijskega komisarja, osebje, ki ga dodelijo države članice, institucije EU in tretje države, ki jih je EU povabila k sodelovanju v EUPOL Kinshasi, ter mednarodno osebje, pogodbeno zaposleno pri EUPOL Kinshasi, razporejeno zaradi priprave, podpore in izvajanja misije, in ne vključuje pogodbenih dobaviteljev ali lokalnega osebja.

               (d)

               „Sedež“ pomeni glavni sedež EUPOL Kinshase v Kinšasi in center za usposabljanje v Kasanguluju.

               (e)

               „Država pošiljateljica“ pomeni katero koli državo članico ali tretjo državo, ki je dodelila osebje EUPOL Kinshasi.

               (f)

               „Prostori“ pomenijo vse zgradbe, objekte in zemljišča, potrebna za izvajanje dejavnosti EUPOL Kinshase ter za nastanitev osebja EUPOL Kinshase.

         Člen 2
   Splošne določbe
   1.   EUPOL Kinshasa in člani osebja EUPOL Kinshase spoštujejo zakone in predpise pogodbenice gostiteljice in se vzdržijo vsakršnih dejanj ali dejavnosti, ki niso združljive z nepristranskim in mednarodnim značajem njihovih dolžnosti ali niso skladne z določbami tega sporazuma.
   2.   EUPOL Kinshasa svoje funkcije v okviru tega sporazuma izvaja avtonomno. Pogodbenica gostiteljica spoštuje enotni in mednarodni značaj EUPOL Kinshase.
   3.   Vodja misije/policijski komisar o kraju namestitve svojega sedeža uradno obvesti vlado pogodbenice gostiteljice.
   4.   Vodja misije/policijski komisar z ustreznim seznamom, ki ga predloži Ministrstvu za zunanje zadeve pogodbenice gostiteljice, redno in pravočasno obvešča vlado pogodbenice gostiteljice o številu, imenih in državljanstvu osebja EUPOL Kinshase, ki se nahaja na ozemlju pogodbenice gostiteljice.
   Člen 3
   Identifikacija
   1.   Osebju EUPOL Kinshase se izda izkaznica EUPOL Kinshase, s katero se izkaže in ki jo mora vedno nositi s seboj. Pristojnim organom pogodbenice gostiteljice se pošlje vzorec izkaznice EUPOL Kinshase.
   2.   Ministrstvo za zunanje zadeve pogodbenice gostiteljice članom osebja EUPOL Kinshase priskrbi izkaznice v skladu z njihovim statusom, kakor je določeno v členu 6.
   3.   Vozila in druga prevozna sredstva EUPOL Kinshase so opremljena z razločnimi razpoznavnimi oznakami EUPOL Kinshase, katerih vzorec se pošlje ustreznim organom pogodbenice gostiteljice.
   4.   EUPOL Kinshasa lahko razvije zastavo EU na svojem glavnem sedežu in drugje, samo ali skupaj z zastavo pogodbenice gostiteljice, glede na odločitev, ki jo sprejme vodja misije/policijski komisar. Državne zastave ali državne oznake nacionalnih elementov, ki sestavljajo EUPOL Kinshaso, so lahko vidne na prostorih, vozilih in uniformah EUPOL Kinshase v skladu z odločitvijo, ki jo sprejme vodja misije/policijski komisar.
   Člen 4
   Prehodi meje, gibanje in prisotnost na ozemlju pogodbenice gostiteljice
   1.   Osebje EUPOL Kinshase ter sredstva in prevozna sredstva EUPOL Kinshase prečkajo mejo pogodbenice gostiteljice na uradnih mejnih prehodih, morskih pristaniščih in v mednarodnih zračnih koridorjih.
   2.   Pogodbenica gostiteljica EUPOL Kinshasi in osebju EUPOL Kinshase olajša vstop na ozemlje pogodbenice gostiteljice in izstop z njega. Z izjemo pregleda potnih listin ob vstopu na ozemlje pogodbenice gostiteljice in izstopu z njega za osebje EUPOL Kinshase, če dokaže svoje članstvo v misiji, ne veljajo predpisi o potnih listinah, vizumih in priseljevanju niti kakršna koli druga oblika nadzora v zvezi s priseljevanjem.
   3.   Za osebje EUPOL Kinshase se ne uporabljajo predpisi pogodbenice gostiteljice o registraciji in nadzoru tujcev, vendar to osebje ni upravičeno do pridobitve kakršnih koli pravic do stalnega prebivališča ali bivališča na ozemlju pogodbenice gostiteljice.
   4.   Za sredstva, vključno z bočnim orožjem osebja EUPOL Kinshase, in prevozna sredstva EUPOL Kinshase, ki v podporo misiji vstopajo na ozemlje pogodbenice gostiteljice, ga prehajajo ali zapuščajo, EUPOL Kinshasa izda potrdilo o oprostitvi s spremnim seznamom inventarja. Omenjena sredstva so oproščena predložitve vsakršne carinske dokumentacije. Kopija potrdila se preda pristojnim organom ob vstopu na ozemlje pogodbenice gostiteljice ali izstopu z njega. O formatu potrdila se dogovorita EUPOL Kinshasa in pristojni organi pogodbenice gostiteljice.
   5.   Za vozila in zrakoplove, ki se uporabljajo v podporo misiji, ne veljajo zahteve glede lokalnih dovoljenj ali registracije. V veljavi ostajajo ustrezni mednarodni standardi in predpisi.
   6.   Osebje EUPOL Kinshase lahko vozi motorna vozila na ozemlju pogodbenice gostiteljice pod pogojem, da ima veljavno nacionalno vozniško dovoljenje. Pogodbenica gostiteljica brez plačila dajatev ali pristojbin priznava za veljavna vozniška dovoljenja ali dovolilnice, ki so bile izdane EUPOL Kinshasi.
   7.   EUPOL Kinshasa in osebje EUPOL Kinshase imata skupaj z vozili, zrakoplovi ali drugimi prevoznimi sredstvi, opremo in potrebščinami pravico do svobodnega in neoviranega gibanja po vsem ozemlju pogodbenice gostiteljice, vključno z njenim zračnim prostorom. Po potrebi se lahko sklenejo tehnični dogovori v skladu s členom 17.
   8.   Osebje EUPOL Kinshase in lokalno osebje, zaposleno pri EUPOL Kinshasi, na svojih službenih poteh za namene misije lahko uporablja ceste, mostove in letališča brez plačila carin, pristojbin, cestnin, dajatev ali drugih stroškov.
   Člen 5
   Imunitete in privilegiji EUPOL Kinshase
   1.   EUPOL Kinshasi se dodeli status, ki je po Dunajski konvenciji o diplomatskih odnosih z dne 18. aprila 1961, v nadaljevanju „Dunajska konvencija“, enakovreden statusu diplomatske misije.
   2.   Lastnina, finančna sredstva in sredstva EUPOL Kinshase uživajo imuniteto pred kazensko, civilno in upravno pristojnostjo pogodbenice gostiteljice v skladu z Dunajsko konvencijo.
   3.   Prostori EUPOL Kinshase so nedotakljivi. Zastopniki pogodbenice gostiteljice nimajo nikoli dostopa vanje, razen z dovoljenjem vodje misije/policijskega komisarja.
   4.   Prostori EUPOL Kinshase, njihova oprema in druga pripadajoča sredstva ter prevozna sredstva ne smejo biti predmet preiskav, zasegov, zaplemb ali izvršb.
   5.   Arhiv in dokumentacija EUPOL Kinshase sta ves čas nedotakljiva.
   6.   Korespondenca EUPOL Kinshase ima status, ki je po Dunajski konvenciji enakovreden uradni korespondenci.
   7.   Za uvoženo blago in storitve ter prostore, če služijo namenom misije, je EUPOL Kinshasa oproščena plačila vseh nacionalnih in občinskih pristojbin, davkov ali podobnih dajatev.
   8.   Za kupljeno blago in storitve, o katerih se je pogodba sklenila na domačem trgu in pod pogojem, da so namenjene misiji, pogodbenica gostiteljica EUPOL Kinshaso izvzame od plačil ali ji povrne plačila vseh nacionalnih in občinskih pristojbin in davkov, vključno z DDV, ter podobnih dajatev v skladu z zakoni pogodbenice gostiteljice.
   9.   Pogodbenica gostiteljica dovoli vnos za misijo potrebnih izdelkov in odobri oprostitev plačila vseh carinskih dajatev, davščin in podobnih dajatev, z izjemo stroškov za skladiščenje, prevoze in podobne storitve.
   Člen 6
   Imunitete in privilegiji osebja EUPOL Kinshase
   1.   Osebju EUPOL Kinshase se dodelijo vsi privilegiji in imunitete, enakovredni privilegijem in imunitetam diplomatskih oseb glede na Dunajsko konvencijo, po kateri države članice in ostale države pošiljateljice uživajo prednost pri jurisdikciji. Ti privilegiji in imunitete se osebju EUPOL Kinshase dodelijo za čas izvajanja njihove misije ter naknadno, glede uradnih dejanj, ki so jih izvršili predhodno med opravljanjem svojih nalog.
   2.   Generalni sekretar/visoki predstavnik z izrecnim privoljenjem pristojnega organa države pošiljateljice članom osebja EUPOL Kinshase odvzame imuniteto, kadar bi taka imuniteta ovirala potek pravice, imuniteta pa se lahko odvzame na način, ki ne škodi interesom EU.
   3.   Osebje EUPOL Kinshase ima pravico, da brez carine ali drugih omejitev uvaža in izvaža predmete za svojo osebno uporabo. Osebje EUPOL Kinshase ima pravico, da brez carine ali drugih omejitev kupuje in izvaža predmete za svojo osebno uporabo; za blago in storitve, kupljene na domačem trgu, je osebje EUPOL Kinshase oproščeno plačila DDV in davkov v skladu z zakoni pogodbenice gostiteljice.
   4.   Osebje EUPOL Kinshase je v zvezi s prejemki in plačami, ki jih prejema na podlagi svoje zaposlitve, v pogodbenici gostiteljici oproščeno plačila dajatev in davščin. Če je katera koli oblika obdavčenja povezana z bivanjem, se obdobja, ko je osebje, dodeljeno EUPOL Kinshasi, in mednarodno osebje, ki ga misija EU zaposli na pogodbeni podlagi, v pogodbenici gostiteljici navzoče zaradi izvajanja svojih nalog, ne štejejo kot obdobja prebivanja.
   Člen 7
   Lokalno osebje, zaposleno pri EUPOL Kinshasi
   Lokalno osebje, ki ga zaposli EUPOL Kinshasa in katerega člani so državljani ali osebe s stalnim prebivališčem v pogodbenici gostiteljici, ima enakovreden status, kakor ga v skladu z Dunajsko konvencijo uživa lokalno zaposleno osebje v diplomatskih predstavništvih pogodbenice gostiteljice.
   Člen 8
   Varnost
   1.   Pogodbenica gostiteljica s svojimi lastnimi zmogljivostmi prevzema polno odgovornost za varnost osebja EUPOL Kinshase.
   2.   V ta namen pogodbenica gostiteljica sprejme vse potrebne ukrepe za zaščito, varstvo in varnost EUPOL Kinshase in osebja EUPOL Kinshase. O vseh posebnih določbah, ki jih predlaga pogodbenica gostiteljica, se je pred njihovim izvajanjem treba dogovoriti z vodjo misije/policijskim komisarjem. Pogodbenica gostiteljica dovoli in brezplačno podpira dejavnosti v zvezi z zdravniško evakuacijo osebja EUPOL Kinshase. Po potrebi se sklenejo dodatni dogovori iz člena 17.
   3.   Osebje EUPOL Kinshase ima glede na odločitev vodje misije/policijskega komisarja pravico do nošnje bočnega orožja za samoobrambo.
   4.   EUPOL Kinshasa ni pristojna za izvajanje policijskih nalog.
   Člen 9
   Uniforma in oborožitev
   1.   Osebje EUPOL Kinshase nosi nacionalno uniformo ali civilna oblačila z razvidno razpoznavno oznako EUPOL Kinshase.
   2.   Nošnjo uniforme določajo pravila, ki jih izda vodja misije/policijski komisar.
   3.   V skladu s členom 8(3) lahko osebje EUPOL Kinshase nosi bočno orožje in strelivo.
   Člen 10
   Sodelovanje in dostop do informacij
   1.   Pogodbenica gostiteljica zagotovi popolno sodelovanje in podporo EUPOL Kinshasi in osebju EUPOL Kinshase.
   2.   Če se tako zahteva in je potrebno za izvedbo misije EUPOL Kinshasa, država gostiteljica poskrbi za:

               a)

               učinkovit dostop osebja EUPOL Kinshase do zgradb, objektov, lokacij in uradnih vozil, ki so v pristojnosti pogodbenice gostiteljice,

               b)

               dejanski dostop osebja EUPOL Kinshase do dokumentacije, gradiva in informacij, ki so pod njenim nadzorom in so pomembni za mandat EUPOL Kinshase.

         3.   Vodja misije/policijski komisar in pogodbenica gostiteljica se redno posvetujeta in sprejemata ustrezne ukrepe za zagotovitev tesnih in vzajemnih povezav na vseh ustreznih ravneh. Pogodbenica gostiteljica lahko pri EUPOL Kinshasi imenuje uradnika za zvezo.
   Člen 11
   Podpora pogodbenice gostiteljice in sklepanje pogodb
   1.   Pogodbenica gostiteljica je EUPOL Kinshasi pripravljena nuditi pomoč pri iskanju primernih prostorov, če jo za to zaprosi.
   2.   Prostori, ki so v lasti pogodbenice gostiteljice, se po potrebi, in če so na voljo, zagotovijo brezplačno.
   3.   Država gostiteljica v okviru svojih sredstev in zmogljivosti podpira in pomaga pri pripravi, vzpostavitvi, izvedbi in podpori EUPOL Kinshase. Pomoč in podpora pogodbenice gostiteljice EUPOL Kinshasi se izvajata pod enakimi pogoji, kakor veljajo za ZPE.
   4.   EUPOL Kinshasa si glede na potrebe misije v najširšem možnem obsegu prizadeva za najemanje storitev, blaga in osebja na lokalni ravni.
   Člen 12
   Umrli člani osebja EUPOL Kinshase
   1.   Vodja misije/policijski komisar ima pravico poskrbeti in urediti vse potrebno za vrnitev v domovino umrlih članov osebja EUPOL Kinshase, skupaj z vso osebno lastnino umrle osebe.
   2.   Obdukcij umrlih članov osebja EUPOL Kinshase ni dovoljeno opraviti brez privoljenja države pošiljateljice ali, v primeru mednarodnega osebja, države, katere državljan je umrli, ter brez prisotnosti predstavnika EUPOL Kinshase in/ali zadevne države.
   Člen 13
   Komunikacija
   1.   EUPOL Kinshasa ima pravico namestiti in upravljati radijske oddajne in sprejemne postaje, kakor tudi satelitske sisteme z uporabo primernih frekvenc, ob upoštevanju dogovorov, ki se sklenejo v skladu s členom 17.
   2.   EUPOL Kinshasa ima v skladu s predpisi pogodbenice gostiteljice pravico do komunikacij brez omejitev po radijskih valovih (vključno s satelitskimi, mobilnimi ali ročnimi radijskimi napravami), preko telefonov, telegrafov, telefaksov in drugih sredstev kakor tudi pravico za namene misije namestiti potrebne naprave za vzdrževanje internih komunikacij in komunikacij med zmogljivostmi EUPOL Kinshase, vključno s polaganjem kablov in zemeljskih napeljav.
   Člen 14
   Odškodninski zahtevki za primere smrti, poškodb, škode ali izgube
   1.   Države članice, druge države, ki sodelujejo v EUPOL Kinshasi, ali institucije EU niso dolžne povrniti zahtevkov, ki izhajajo iz dejavnosti v zvezi z nemiri med civilnim prebivalstvom, zaščito EUPOL Kinshase ali njenega osebja, ali ki so v neposredni povezavi z operativnimi potrebami.
   2.   Vsi drugi zahtevki s področja civilnega prava, vključno z zahtevki lokalnega osebja, zaposlenega pri EUPOL Kinshasi, pri katerih EUPOL Kinshasa ali kateri koli od njenih članov pomeni stranko v sporu in za katere sodišča pogodbenice gostiteljice po določbah tega sporazuma niso pristojna, se prek organov pogodbenice gostiteljice predložijo vodji misije/policijskemu komisarju in se obravnavajo na podlagi ločenih dogovorov iz člena 17, pri čemer se določijo postopki za reševanje sporov in obravnavanje zahtevkov. Do rešitve zahtevka lahko pride le po predhodnem privoljenju zadevne države.
   Člen 15
   Spori
   1.   Vsa vprašanja v zvezi z uporabo tega sporazuma obravnava mešana skupina za usklajevanje. To skupino sestavljajo predstavniki EUPOL Kinshase in pristojni organi pogodbenice gostiteljice.
   2.   Če se rešitev ne doseže predhodno, pogodbenica gostiteljica in predstavniki EU spore v zvezi z razlago ali uporabo tega sporazuma rešujejo po diplomatski poti.
   Člen 16
   Druge določbe
   1.   Kadar se ta sporazum nanaša na imunitete, privilegije in pravice EUPOL Kinshase in osebja EUPOL Kinshase, je za izvajanje in spoštovanje takih imunitet, privilegijev in pravic odgovorna vlada pogodbenice gostiteljice prek delovanja ustreznih lokalnih organov pogodbenice gostiteljice.
   2.   Nobena določba tega sporazuma nima namena in je ni moč razlagati tako, da bi pomenila odstopanje od pravic, ki so državam članicam EU ali drugim državam, ki dajejo svoj prispevek k EUPOL Kinshasi, ali njihovemu osebju priznane v drugih sporazumih.
   Člen 17
   Dodatni dogovori
   Vodja misije/policijski komisar in upravni organi pogodbenice gostiteljice lahko sklenejo dodatne dogovore, ki so morda potrebni za izvajanje tega sporazuma.
   Člen 18
   Začetek veljavnosti in prenehanje
   1.   Ta sporazum začne veljati z dnem, ko ga podpišeta obe pogodbenici.
   2.   Ta sporazum se lahko spremeni na podlagi medsebojnega pisnega dogovora med pogodbenicama.
   3.   Ta sporazum ostane v veljavi do končnega odhoda EUPOL Kinshase ali vsega njenega osebja.
   4.   Ta sporazum se lahko odpove s pisnim uradnim obvestilom drugi pogodbenici. Odpoved sporazuma začne veljati 60 dni po prejemu uradnega obvestila o odpovedi s strani druge pogodbenice.
   5.   Prenehanje ali odpoved tega sporazuma ne vpliva na pravice ali obveznosti, ki izhajajo iz izvrševanja tega sporazuma pred njegovim prenehanjem ali odpovedjo.

      V Kinshasa, 1. septembra 2005 v dveh izvirnikih v francoskem jeziku.

            Za Evropsko unijo

            Za vlado Demokratične republiko Kongo

      (1)  UL L 367, 14.12.2004, str. 30.


title: 2009/81/ES,Euratom: Sklep Sveta in Komisije z dne 18. decembra 2008 o sklenitvi Protokola k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Republiko Kazahstan na drugi strani zaradi upoštevanja pristopa Republike Bolgarije in Romunije k Evropski uniji

text:
               30.1.2009

               SL

               Uradni list Evropske unije

               L 26/4

      SKLEP SVETA IN KOMISIJE

   z dne 18. decembra 2008
   o sklenitvi Protokola k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Republiko Kazahstan na drugi strani zaradi upoštevanja pristopa Republike Bolgarije in Romunije k Evropski uniji
   (2009/81/ES, Euratom)
   SVET EVROPSKE UNIJE IN
   KOMISIJA EVROPSKIH SKUPNOSTI STA –
   ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2), člena 55, člena 57(2), člena 71, člena 80(2) ter členov 93, 94, 133 in 181a v povezavi z drugim stavkom člena 300(2) in prvim pododstavkom člena 300(3) Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju Akta o pristopu Bolgarije in Romunije ter zlasti člena 6(2) Akta,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,
   ob upoštevanju naslednjega:

               (1)

               Protokol k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Republiko Kazahstan na drugi strani zaradi upoštevanja pristopa Republike Bolgarije in Romunije k Evropski uniji je bil v imenu Skupnosti in držav članic podpisan dne 16. septembra 2008 v skladu s Sklepom Sveta 2008/777/ES (2).

               (2)

               Do začetka veljavnosti se Protokol začasno uporablja od 1. januarja 2007.

               (3)

               Protokol je treba skleniti –

         SKLENILA:
   Člen 1
   Protokol k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Republiko Kazahstan na drugi strani zaradi upoštevanja pristopa Republike Bolgarije in Romunije k Evropski uniji (3) se s tem sklepom odobri v imenu Skupnosti, Evropske skupnosti za atomsko energijo in držav članic.
   Člen 2
   Predsednik Sveta v imenu Skupnosti in njenih držav članic poda uradno obvestilo iz člena 3 Protokola. Predsednik Komisije hkrati poda uradno obvestilo v imenu Evropske skupnosti za atomsko energijo.

      V Bruslju, 18. decembra 2008

            Za Svet

            Predsednik

         M. BARNIER

            Za Komisijo

            Predsednik

         José Manuel BARROSO

      (1)  Mnenje z dne 2. septembra 2008 (še ni objavljeno v Uradnem listu).

      (2)  UL L 267, 8.10.2008, str. 23.

      (3)  UL L 267, 8.10.2008, str. 25.


title: Sklep št. 1352/2008/ES Evropskega parlamenta in Sveta z dne 16. decembra 2008 o spremembi Sklepa št. 1855/2006/ES o uvedbi programa Kultura (2007–2013) (Besedilo velja za EGP)

text:
               24.12.2008

               SL

               Uradni list Evropske unije

               L 348/128

      SKLEP št. 1352/2008/ES EVROPSKEGA PARLAMENTA IN SVETA

   z dne 16. decembra 2008
   o spremembi Sklepa št. 1855/2006/ES o uvedbi programa Kultura (2007–2013)
   (Besedilo velja za EGP)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti prve alinee člena 151(5) Pogodbe,
   ob upoštevanju predloga Komisije,
   po posvetovanju z Evropskim ekonomsko-socialnim odborom,
   po posvetovanju z Odborom regij,
   v skladu s postopkom, določenim v členu 251 Pogodbe (1),
   ob upoštevanju naslednjega:

               (1)

               S Sklepom št. 1855/2006/ES Evropskega parlamenta in Sveta z dne 12. decembra 2006 (2) je bil uveden program Kultura za obdobje 2007–2013.

               (2)

               Člen 8(3) Sklepa št. 1855/2006/ES določa, da se vsi potrebni ukrepi za izvajanje programa, ki niso navedeni v odstavku 2, sprejmejo v skladu s postopkom iz člena 9(3) navedenega sklepa, torej s postopkom posvetovanja, ki ga določa Sklep Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (3).

               (3)

               Besedilo Sklepa št. 1855/2006/ES torej zlasti pomeni, da se odločitve o izbiri, ki niso navedene v členu 8(2) navedenega sklepa, sprejemajo v skladu s svetovalnim postopkom, Evropski parlament pa ima pravico do njihovega pregleda.

               (4)

               Vendar se te odločitve o izbiri nanašajo zlasti na projekte z omejenim trajanjem, katerih življenjski cikel ni združljiv z dolgotrajnimi postopki odločanja, in niso politično občutljive.

               (5)

               Te postopkovne zahteve dodatno podaljšujejo roke v postopku dodeljevanja subvencij kandidatom za dva ali tri mesece. Povzročajo številne zamude v škodo upravičencev do subvencij, nesorazmerno večajo breme uprave programa in ob upoštevanju narave dodeljenih subvencij ne ustvarjajo dodane vrednosti.

               (6)

               Da se omogoči hitrejše in učinkovitejše sprejemanje odločitev o izbiri, je treba svetovalni postopek nadomestiti z obveznostjo Komisije, da nemudoma obvesti Evropski parlament in države članice o vseh ukrepih, sprejetih za izvajanje Sklepa št. 1855/2006/ES brez sodelovanja odbora –

         SKLENILA:
   Člen 1
   Sklep št. 1855/2006/ES se spremeni:

               1.

               v členu 8 se odstavek 3 nadomesti z naslednjim:
               „3.   Komisija obvesti odbor iz člena 9 in Evropski parlament o vseh drugih odločitvah o izbiri v zvezi z izvajanjem tega sklepa, ki jih sprejme v dveh delovnih dneh po sprejetju teh odločitev. Te informacije vsebujejo opise in analizo prejetih prijav, opis postopka ocenjevanja in izbora ter sezname predlaganih projektov za financiranje, pa tudi tistih, za katere je bilo financiranje zavrnjeno.“;

               2.

               v členu 9 se odstavek 3 črta.

         Člen 2
   Komisija Evropskemu parlamentu in Svetu poroča o učinkih tega sklepa do 25. junija 2010.
   Člen 3
   Ta sklep začne veljati dan po objavi v Uradnem listu Evropske unije.

      V Strasbourgu, dne 16. decembra 2008

            Za Evropski parlament

            Predsednik

         H.-G. PÖTTERING

            Za Svet

            Predsednik

         B. LE MAIRE

      (1)  Mnenje Evropskega parlamenta z dne 2. septembra 2008 (še ni objavljeno v Uradnem listu) in Sklep Sveta z dne 20. novembra 2008.

      (2)  UL L 372, 27.12.2006, str. 1.

      (3)  UL L 184, 17.7.1999, str. 23.


title: Sklep Sveta z dne 24. julija 1995 o sklenitvi Dodatnega protokola k Sporazumu med Evropsko gospodarsko skupnostjo in Kraljevino Norveško, kot posledica pristopa Republike Avstrije, Republike Finske in Kraljevine Švedske k Evropski uniji

text:
Pomembno pravno obvestilo

|

31995D0312

Uradni list L 187 , 08/08/1995 str. 0014 - 0021

		Sklep Svetaz dne 24. julija 1995o sklenitvi Dodatnega protokola k Sporazumu med Evropsko gospodarsko skupnostjo in Kraljevino Norveško, kot posledica pristopa Republike Avstrije, Republike Finske in Kraljevine Švedske k Evropski uniji(95/312/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 113 v povezavi s prvim stavkom člena 228(2) Pogodbe,ob upoštevanju predloga Komisije,ker je Komisija v imenu Skupnosti s pogajanji uskladila Dodatni protokol k Sporazumu med Evropsko gospodarsko skupnostjo in Kraljevino Norveško [1], podpisan v Bruslju dne 14. maja 1973, da bi se upošteval pristop Republike Avstrije, Republike Finske in Kraljevine Švedske k Evropski uniji;ker je ta dodatni protokol treba odobriti,SKLENIL:Člen 1Dodatni protokol k Sporazumu med Evropsko gospodarsko skupnostjo in Kraljevino Norveško kot posledica pristopa Republike Avstrije, Republike Finske in Kraljevine Švedske k Evropski uniji se odobri v imenu Skupnosti odobri.Besedilo Dodatnega protokola je priloženo temu sklepu.Člen 2Predsednik Sveta je pooblaščen, da imenuje osebo, pooblaščeno za podpis Dodatnega protokola, ki bo zavezujoč za Skupnost.V Bruslju, 24. julija 1995Za SvetPredsednikP. Solbes Mira[1] UL L 171, 27.6.1973, str. 2.--------------------------------------------------


title: 2014/596/EU: Sklep Evropskega parlamenta z dne 3. aprila 2014 o zaključnem računu Evropske agencije za pomorsko varnost za proračunsko leto 2012

text:
               5.9.2014

               SL

               Uradni list Evropske unije

               L 266/251

         SKLEP EVROPSKEGA PARLAMENTA
   z dne 3. aprila 2014
   o zaključnem računu Evropske agencije za pomorsko varnost za proračunsko leto 2012
   (2014/596/EU)
   EVROPSKI PARLAMENT,

               —

               ob upoštevanju letnih računovodskih izkazov Evropske agencije za pomorsko varnost za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Evropske agencije za pomorsko varnost za proračunsko leto 2012 z odgovori agencije (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 1406/2002 Evropskega parlamenta in Sveta z dne 27. junija 2002 o ustanovitvi Evropske agencije za pomorsko varnost (4), zlasti člena 19 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za promet in turizem (A7-0196/2014),

               1.

               odobri zaključni račun Evropske agencije za pomorsko varnost za proračunsko leto 2012;

               2.

               naroči svojemu predsedniku, naj ta sklep posreduje izvršnemu direktorju Evropske agencije za pomorsko varnost, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 165.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 208, 5.8.2002, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.